1999R2278 — SL — 17.12.2004 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA KOMISIJE (ES) št. 2278/1999

z dne 21. oktobra

o določitvi nekaterih podrobnih pravil za uporabo Uredbe Sveta (EGS) št. 3528/86 o varstvu gozdov Skupnosti pred onesnaženostjo zraka







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (EGS) št. 3528/86 z dne 17. novembra 1986 o varstvu gozdov Skupnosti pred onesnaženostjo zraka ( 1 ), kakor je bila nazadnje spremenjena z Uredbo (ES) št. 307/97 ( 2 ), in zlasti členov 2 in 4 Uredbe, ob upoštevanju naslednjega: (1) Uredba (EGS) št. 3528/86 predvideva finančni prispevek Skupnosti za ukrepe na podlagi programa Skupnosti za varstvo gozdov pred onesnaženostjo zraka. (2) Člen 12 te uredbe določa, da mora prispevek Skupnosti pokriti stroške periodičnih popisov škode na gozdovih, zlasti zaradi onesnaženosti zraka, omrežja opazovalnih točk za intenzivno in stalno spremljanje gozdnih ekosistemov, poskusov ter pilotskih in predstavitvenih projektov za izboljšanje varstva gozdov pred onesnaženostjo zraka. (3) Zaradi učinkovitosti in da se poenostavijo in racionalizirajo postopki na nacionalni ravni in ravni Skupnosti, je treba razne ukrepe, za katere je zaprošena finančna pomoč Skupnosti, združiti v letnem nacionalnem programu za vsako državo članico. (4) Sprejeti je treba podrobna pravila o tem, kako je treba na podlagi nacionalnih programov prijaviti zahtevke za pridobitev pomoči ter informacije, ki jih morajo zahtevki vsebovati, da se pospeši njihovo preverjanje. (5) Uvesti je treba sistem pomoči Skupnosti v obliki predplačil, da se državam članicam pomaga pri pravilnem finančnem poslovanju njihovih nacionalnih programov. (6) Zahtevki, ki jih je Komisiji za plačilo predujmov in drugih sredstev predložil pristojni organ na podlagi nacionalnega programa, morajo vsebovati nekatere informacije, da se vzpostavi pravilnost izdatkov. (7) Komisija mora biti obveščena, da se ukrepi izvajajo skladno s pogoji in časovnimi omejitvami, določenimi z odločbo o dodelitvi pomoči. (8) Države članice morajo sprejeti določbe, potrebne za učinkovito preverjanje izvajanja ukrepov na podlagi nacionalnih programov. (9) Člen 14 Uredbe (EGS) št. 3528/86 in Uredba Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti ( 3 ) zahtevata, da države članice zagotovijo učinkovito in pravilno izvajanje del, ki jih financira Skupnost, ter da izterjajo sredstva, porabljena zaradi nepravilnosti ali malomarnosti. Taka sredstva predstavljajo neupravičene izdatke proračuna Skupnosti in jih je treba vrniti Skupnosti. (10) Če preverjanja, predpisana v členu 14 Uredbe (EGS) št. 3528/86, ki jih izvede Komisija, razkrijejo nepravilnosti, mora biti državam članicam omogočeno, da izrazijo svoje mnenje o navedenem primeru. Kjer je dokazana nepravilnost in zadevna sredstva predstavljajo neupravičene odhodke iz proračuna Skupnosti, je treba te vrniti Skupnosti. (11) Uredbo Komisije (EGS) št. 526/87 ( 4 ), člen 2 Uredbe Komisije (EGS) št. 1696/87 ( 5 ), kakor je bila nazadnje spremenjena z Uredbo (ES) št. 1398/95 ( 6 ), ter člen 2 Uredbe Komisije (ES) št. 1091/94 ( 7 ), kakor je bila nazadnje spremenjena z Uredbo (ES) št. 1545/1999 ( 8 ), je treba razveljaviti. (12) Uredbo Komisije (EGS) št. 1697/87 ( 9 ) z dne 10. junija 1987 je treba prav tako razveljaviti. Ta uredba se še naprej uporablja pri plačilu denarnih prispevkov Skupnosti na podlagi Uredbe (EGS) št. 3528/86, o katerih je bilo odločeno pred 1. novembrom 1999. (13) Ukrepi, predvideni v tej uredbi, so skladni z mnenjem Stalnega odbora za gozdarstvo, ob upoštevanju naslednjega: SPREJELA NASLEDNJO UREDBO:







Člen 1

1. Ukrepi, predvideni v členih 2 in 4 Uredbe (EGS) št. 3528/86, se izvajajo na podlagi programov, ki jih vsako leto izdelajo države članice. Nacionalni programi morajo obsegati vse zahtevke za pridobitev pomoči, ki so bili predloženi na podlagi teh členov. Vsebovati morajo informacije in dodatno dokumentacijo, navedeno v Prilogi I k tej uredbi in se nanašati na informacije, navedene v členu 2. Vsako leto pred 1. novembrom pošljejo države članice Komisiji svoje programe za naslednje leto v dveh izvodih.

2. Obdobja veljavnosti nacionalnih programov, kakor so navedeni v odstavku 1, se morajo izteči najkasneje v treh letih po datumu uradnega obvestila o Odločbi Komisije o financiranju in se ne smejo podaljševati.

Člen 2

Programi, navedeni v členu 1, morajo vsebovati tudi:

— seznam dodatnih dokazil, ki jih predložijo upravičenci; „dodatna dokazila“ pomenijo katerikoli dokument, pripravljen skladno z zakoni ali predpisi zadevne države članice ali z ukrepi, ki jih sprejme pristojni organ, ki dokazuje, da so bili pogoji, vezani na posamezni zahtevek, izpolnjeni. V seznamu je opisan vsak dokument ter navedeni predpisi ali ukrepi, na podlagi katerih je pripravljen, in kratka vsebina teh dokumentov;

— vzorce obrazcev, s katerimi morajo upravičenci predložiti svoje vloge za plačilo. Taki obrazci morajo vključevati vsaj povzetek načrtovanih izdatkov ter preglednico, v kateri so primerjani predvideni ukrepi z izvedenimi po količini in vrednosti;

— opis načinov preverjanja in vodenja, ki so vpeljani, da se zagotovi učinkovito izvajanje ukrepov po programu, na podlagi člena 14 Uredbe (EGS) št. 3528/86.

Države članice uradno obvestijo Komisijo o naknadnih dopolnitvah dokumentacije iz tega člena.

▼M1

Člen 2a

1. Pristojni organi, ki jih imenujejo države članice v skladu s členom 14 Uredbe Evropskega parlamenta in Sveta (ES) št. 2152/2003 ( 10 ) zato, da upravljajo dejavnosti, vključene v odobrene nacionalne programe, ravnajo v skladu s pravili, določenimi v Uredbi Sveta (ES, Euratom) št. 1605/2002 ( 11 ) in Uredbi Komisije (ES, Euratom) št. 2342/2002 ( 12 ), kakor tudi z določbami, predvidenimi v tej uredbi.

2. Organi iz odstavka 1, v nadaljnjem besedilu „pristojni organi“, zlasti ustrezajo vsaj naslednjim merilom:

(a) so nacionalni organi javnega sektorja ali osebe zasebnega prava, ki opravljajo javno službo, če zanje velja pravo ene od držav članic;

(b) dajo primerna finančna jamstva, ki jih po možnosti izda javna oblast, zlasti za celotno vračilo zneskov, dolgovanih Komisiji;

(c) delujejo v skladu z zahtevami dobrega finančnega poslovodenja;

(d) zagotovijo preglednost nalog, ki jih izvajajo v skladu s členom 56(1)(a) do (e) Uredbe (ES, Euratom) št. 1605/2002.

3. Poleg izpolnjevanja meril, določenih v odstavku 2, morajo osebe zasebnega prava iz točke (a) navedenega odstavka predložiti dokazila o naslednjem:

(a) njihovi tehnični in strokovni sposobnosti, na podlagi dokumentarnih dokazil o izobrazbi in strokovni usposobljenosti članov njihovega vodstvenega osebja;

(b) njihovi poslovni in finančni sposobnosti, na podlagi ustreznega bančnega izpiska, dokazila o zavarovanju odgovornosti ali državnega jamstva, bilance stanja ali izvlečka iz bilanc stanja, ki zajemajo najmanj zadnji dve leti, za kateri je bil pripravljen zaključni račun, kadar pravo družb države, v kateri ima gospodarski subjekt sedež, zahteva objavo bilance stanja;

(c) njihovi pristojnosti po nacionalnem pravu za opravljanje nalog izvrševanja proračuna, izkazani na primer z dokumentarnimi dokazili o njihovem vpisu v trgovinski ali poslovni register, izjavo pod prisego ali potrdilom, članstvom v določeni organizaciji, izrecnim pooblastilom ali vpisom v register zavezancev za DDV;

(d) da niso v katerem od položajev, naštetih v členih 93 in 94 Uredbe (ES) št. 1605/2002.

4. Komisija s pristojnimi organi sklene sporazum v skladu s členom 56 Uredbe (ES, Euratom) št. 1605/2002 ter členi 35 in 41 Uredbe (ES, Euratom) št. 2342/2002.

5. Pristojni organi izvajajo redne preglede, da zagotovijo pravilno izvajanje ukrepov, ki se financirajo na podlagi Uredbe (ES) št. 2152/2003. Sprejmejo potrebne ukrepe za preprečevanje nepravilnosti in goljufij ter po potrebi začnejo sodni pregon za izterjavo izgubljenih, nepravilno plačanih ali nepravilno porabljenih sredstev.

6. Pristojni organi predložijo Komisiji kakršne koli informacije, ki jih Komisija zahteva. Komisija izvede dokumentarne preglede in preglede na kraju samem, da preveri obstoj, ustreznost in pravilno delovanje, v skladu s pravili dobrega finančnega poslovodenja.

7. Pristojni organi so posrednik, kateremu se plača prispevek Skupnosti in ki hrani računovodske izkaze ter evidenco prejema in plačila teh prispevkov v podporo nacionalnih programov, vključno z vsemi računi in dokumenti s podobno dokazno vrednostjo v podporo neposrednih in posrednih stroškov programa.

▼B

Člen 3

1. Skladno s členom 13 Uredbe (EGS) št. 3528/86 države članice imenujejo pristojni organ, pooblaščen za izvajanje programa.

2. Pristojni organi lahko zaprosijo za predplačilo v višini do 50 % pomoči Skupnosti v nacionalnem programu šele po 1. januarju leta, ki sledi datumu uradnega obvestila o Odločbi Komisije o financiranju programa.

3. Pristojni organi lahko zaprosijo za drugi predujem, ki ni večji kot 30 %, potem ko so že dokazali, da je bilo za isti program uporabljenih 60 % prvega predujma.

4. Preostali znesek je izplačan, ko je Komisija za nacionalni program prejela in odobrila zaključno poročilo, izkaz finančnega stanja in zahtevek za dokončno izplačilo.

Člen 4

1. Od 1. julija, leta po datumu uradnega obvestila o Odločbi Komisije o financiranju programa, pristojni organi, skladno s Prilogo II, pošljejo upravičencem šestmesečne izkaze o plačilih s priloženo izjavo o napredku pri delu.

2. Pristojni organi morajo Komisiji predložiti zahtevke za plačila predplačil in preostalih zneskov za nacionalni program v dveh izvodih skladno s Prilogo III.

Člen 5

1. Vsa sredstva, ki so se izgubila zaradi nepravilnosti ali malomarnosti in jih izterja država članica, se vrnejo Skupnosti.

2. Če bi Komisija v štirih letih po izplačilu preostalega zneska opazila kakršno koli nepravilnost pri dejavnostih, ki jih financira Skupnost in pri katerih se zadevni znesek Skupnosti ni vrnil na podlagi odstavka 1, o tem obvesti državo članico in ji omogoči, da poda svoje mnenje.

3. Če zaradi analize stanja in kakršnih koli pojasnil države članice Komisija dokaže nepravilnost, država članica vrne zadevne zneske.

Člen 6

Uredba (EGS) št. 526/87, člen 2 Uredbe (EGS) št. 1696/87 in člen 2 Uredbe (ES) št. 1091/94 so razveljavljeni.

Člen 7

Uredba (EGS) št. 1697/87 je razveljavljena. Vendar se še vedno uporablja za plačila finančnih prispevkov Skupnosti, odobrenih na podlagi Uredbe (EGS) št. 3528/86 pred 1. novembrom 1999.

Člen 8

Ta uredba začne veljati tretji dan po objavi v Uradnem listu Evropskih skupnosti.

Le présent règlement est obligatoire dans tous ses éléments et directement applicable dans tout État membre.









PRILOGA I

VARSTVO GOZDOV SKUPNOSTI PRED ONESNAŽENOSTJO ZRAKA (UREDBA (ES) št. 3528/86)

Informacije o nacionalnem programu za leto 20..

DRŽAVA ČLANICA:

1. Kratek opis programa: Odgovorna oseba za stike pri pristojnem organu: (ime, naslov, telefonska številka in številka faksa, e-poštni naslov odgovorne osebe/organa), začetni in končni datum za izvedbo programa, skupni stroški programa in pomoči, za katero je bilo zaprošeno (odstotek skupnih stroškov), členitev stroškov po ukrepih, začasen razpored izvajanja ter agencija, ki ji je treba nakazati finančno pomoč Skupnosti k programu (ime, podatki o banki), potrditev, da se delo ne bo začelo pred predložitvijo programa, potrditev, da se noben zahtevek v okviru programa ne bo predložil drugim skladom Skupnosti, finančni načrt državnega programa: uporabite obrazca 1 in 1b.

2. Posamezni zahtevki za pridobitev pomoči na podlagi člena 2 Uredbe (EGS) št. 3528/86 (intenzivno in stalno spremljanje gozdnih ekosistemov): uporabite obrazce 2 in 2a in/ali 2b in/ali 2c in/ali 2d.

3. Posamezni zahtevki za pridobitev pomoči na podlagi člena 4 Uredbe (EGS) št. 3528/86 (poskusi, pilotski in predstavitveni projekti): uporabite obrazca 3 in 3a.

Pojasnila

Vsako leto se morajo za vsako državo v skupnem programu zbrati poskusi in spremljevalne dejavnosti, ki se Komisiji predstavijo, zato da se delno financirajo na podlagi Uredbe (EGS) št. 3528/86 o varstvu gozdov Skupnosti pred onesnaženostjo zraka; finančna pomoč Skupnosti bo po programih izplačana pristojnim organom, ki jih imenujejo države članice, ki bodo stroške nato povrnile nosilcem programa.

V program je treba v obliki posameznih zahtevkov vključiti vse dejavnosti, ki se izvajajo na podlagi členov 2 in 4 Uredbe (EGS) št. 3528/86 in njenih sprememb in za katere je bilo zaprošeno delno financiranje Skupnosti.







Vrste dejavnosti: Vrsta A Spremljanje gozdnih ekosistemov (člen 2 Uredbe (EGS) št. 3528/86) Podvrsta A1 Sistematična mreža (16 x 16 km ) in letno opazovanje stanja krošenj, možna ponovitev tal ali kemičnih snovi v listih. Podvrsta A2 Opazovanja na točkah za intenzivno opazovanje Podvrsta A3 Katera koli dodatna dejavnost, ki je potrebna za intenzivno in stalno spremljanje (npr. preskušanje metod, posebne študije itd.) Podvrsta A4 Predlogi za vrednotenje vseh podatkov, pridobljenih na sistematični mreži ali pri intenzivnem spremljanju na evropski ali regionalni ravni (skupaj z zunanjo oceno) Vrsta B Poskusne dejavnosti (člen 4 Uredbe (EGS) št. 3528/86)







Prednostne naloge: Prednostna naloga 1 Obvezno opazovanje in analize, izvedeni z zahtevano natančnostjo (kontrola kakovosti/zagotavljanje kakovosti) Prednostna naloga 2 Pomembna opazovanja ali analize, ki niso obvezni (npr. analiza izbirnih parametrov). Vključuje tudi dodatna in začasna prizadevanja, da se zagotovi kakovost. Prednostna naloga 3 Vsi drugi ukrepi, ki niso določeni v priročniku ali izvršilnem predpisu. Vključeni so opazovanja in analize, ki se izvedejo z uporabo metod, ki niso določene v izvršilnem predpisu ali priročniku, ter poskusne dejavnosti (člen 4).

Zaprošena finančna pomoč je v programu prikazana posebej za vsako od treh kategorij prednostnih nalog.

Obrazci

Za predložitev programov je treba uporabiti naslednje obrazce:

— kratek opis programa (obrazec 1);

— finančni načrt programa (obrazec 1b);

— splošne informacije (obrazca 2 in 3);

— posebne informacije (obrazci 2a, 2b, 2c in 2d).

Obrazec za opis programa vsebuje administrativne informacije o pristojnem nacionalnem organu in povzetek informacij o različnih posameznih zahtevkih v programu, skupaj s časovnim razporedom. Obrazec mora imeti žig pristojnega nacionalnega organa in ta ga mora pravilno podpisati in datirati, z imenom podpisnika, navedenim pod podpisom. Finančni načrt programa vsebuje informacije o načrtovani porabi finančne pomoči Skupnosti. Obrazec s splošnimi informacijami (ki vsebuje splošne informacije o posameznih zahtevkih) in obrazec s posebnimi informacijami (ki vsebuje tehnične informacije o posameznih zahtevkih) morata biti izpolnjena za vsak posamezni zahtevek za pridobitev pomoči (obrazec 2 za dejavnosti iz člena 2, obrazec 3 za člen 4, obrazci 2a in/ali 2b, in/ali 2d za tehnične informacije). Obrazci s splošnimi informacijami morajo imeti žig pristojnega nacionalnega organa in ta ga mora pravilno podpisati in datirati, z imenom podpisnika, navedenim pod podpisom.







Obrazec 1 Obrazec za opis programa, ki vsebuje administrativne informacije o pristojnem nacionalnem organu in povzetek informacij o posameznih prijavah v programu, skupaj s časovnim razporedom Obrazec 1b Finančni načrt za nacionalni program Obrazec 2 Vsi zahtevki v zvezi s spremljanjem stanja (člen 2): Obrazec za splošne informacije (dejavnosti A1/A2/A3/A4) Obrazec 2a Zahtevki za vrsto dejavnosti A1: Tehnične informacije o sistematični mreži (stopnja I) Obrazec 2b Zahtevki za vrsto dejavnosti A2: Tehnične informacije o opazovanju na točkah za intenzivno opazovanje (stopnja II) Obrazec 2c Zahtevki za vrsto dejavnosti A3: Tehnične informacije o dodatnih vidikih intenzivnega spremljanja (stopnja II) Obrazec 2d Zahtevki za vrsto dejavnosti A4: Tehnične informacije o dejavnostih, povezanih z vrednotenjem intenzivnega spremljanja (stopnja II) Obrazec 3 Vsi zahtevki za poskusne dejavnosti (člen 4): Obrazec za tehnične informacije (vrsta dejavnosti B) Obrazec 3a Vsi zahtevki za poskusne dejavnosti (člen 4): Obrazec za posebne informacije (tehnični povzetek)









PRILOGA II

Uvodne opombe

Zahtevki za predplačila in izplačila, šestmesečne izkaze in poročila o napredku je treba v dveh izvodih predložiti

Evropski komisiji

Directorate-general for Agriculture

Unit VI FII 2

Rue de la Loi/Wetstraat 200

B-1049

Brussels

Šestmesečni izkaz plačil

Uporabite obrazec v Tabeli 1

Napredek pri delu

Uporabite obrazec v Tabeli 2









PRILOGA III